nl af af tr en ro af fr af af tr en nl en af af nl nl nl en nl nl de af nl af af af de it nl nl af nl nl af af af nl fr nl af nl af nl af nl af af af af nl af en af af en nl en nl af de af nb nl af af nl af nl de af en hbs_lat en pt en nl en af af af af af nl nl nl nl en af af af af af af af en en en en en en en en en en en en nl en en en en en it en en de af af af af nl bar nl af nl tr en da nl it ro nl nl en af en en en en en en en en en en en en en en en en en en en en en en en en en en en en en en en en en en en en en en en en en en en af af af af nl nl af af af nl af en en en
Stories oor geloof en menswees
Dié wat glo, is nie haastig nie
Holland op TV: Beste Van Nederlands
‘n Wenk in verband met die Arabiese Lente
Afrikaanse vers tot vers kommentaar met NASB ingesluit
Die Amigdala en jou identiteit — in Christus, deel 1
Die Franse Hugenote se konsistorie
Die president van Israel het ’n teofore naam— Netanyahu
Markus en die Vyfde Gebod
Onbedoel, maar Getuienis oor Jesus die Messias
By mekaar aanklank vind
Die Vyf Liefdestale – ‘n Skriftuurlike fundering
God is Gees: bid en lewe deur sy Gees
Herbou jou geestelike platform
Liefde met die eerste oogopslag en…?
Niemand kan jou Verbied om te Werk nie!
Ontmoet die alfa en die omega
Remediëring van Amygdala se keersy
Sê liewer nee vir die Christelike sousie
Suid-Afrika: Honderd Jaar na Uniewording
Verhoudinge en die rol van die Onderbewuste
‘n Ster se Geskiedenis: Dr. Louw Alberts
Die Bybel is die Woord van God
Goedkoper op reis deur die heelal
In Die Skadu Van ‘n Groot Boom
NET MAAR GELEEN — Teilhard de Chardin Biografie
Onopvallend Werk God Sy Wonders
‘n Barbier uit Gouda
Die oker van my herfs
Ske(r)ts: Die Titanic, sister!
Wysheid langs die pad…
Dawid se self-insig gemeet
Dawid skuil vereers in die skadu van die Almagtige
Die voorkennis en voorsienigheid van God
Hermeneutiese Beginsels vir Skrifgetroue Kerkpraktyk
Stem uit die Hemel
Vertalings die Bybelleser se kortpad
‘My pa het my saamgevat na ons hoewe toe, altyd! Ma het jonktyd saamgegaan, maar later nie meer nie. Ek het gedwing gevoel om saam te gaan. Hy het daarop aangedring. ‘‘n Seun leer verstaan die lewe in assosiasie met sy pa. Dis hóé en waar hy leer om grense te stel!’ Ek het verskrik in my kamer gaan skuil wanneer hulle aan hulle gevoelens uiting gegee het. Heftige woordewisseling! Toe Pa begin agterkom dat hy sy argumente met my ma te ver gevoer het, was enige strategie te laat. Die geskenk van ‘n waterbed het hulle glo net verder uitmekaar laat drywe; sy selfspot tussen vriende!
Die uitstappies na die hoewe toe het my nie aangestaan nie. Ek kon meisievriende saambring, het hy aangemoedig. Maar min van my vriende het na een keer se ‘jagvalk-lewensles’ belangstelling gehad vir herhaling van die kuier. Ekologies was sy stokperdjie bedoel ‘om die spesie te help bewaar’ en dan was dit ook ‘n eue-oue, hoogaangeskrewe sport!’ Dit was wreed, Oom. Wreed om te sien hoe die valk toeslaan en voëlswerms wild uitmekaar jaag en hoe sy haar fladderende prooi in ‘n doodsgreep klou. Ek het na matriek die post-matriek en die koshuis as ‘n ontvlugting van die hoewe en die ouerhuis beskou; met ‘n nuwe ‘ma’ wat weinig oog en oor vir ‘n tiener-stiefseun gehad het. Na ‘n mislukte jaar op universiteit was ‘n oorsese ontvlugting op ‘n werk- en- toerplan baie aanloklik! En hier is ek nog!
My vriende hier het my geterg oor my “Jesus-look,” waarmee ek gehoop het om my onherkenbaar te maak vir moontlike opsporing na verstryking van my verblyfpermit. Hoekom ek gebly het, wil Oom weet? Dis oor Jennie. Sy was die enigste in hulle gesin wat ‘n vaste werk gehad het. Verder, meen ek, was pensioene hulle manier van oorlewing. Jennie wou ontkom aan hulle buurt en so het dit gekom dat ons gesamentlik ‘n woonstel ‘n entjie weg van haar ouerhuis gehuur het. Vir my, in die lig van waaraan ek vroeër in my lewe gewoond was, was dit ook ‘n beter plan. Ek het my immers ‘n neklȇer in hulle huishouding begin voel. Ek het bygedra tot finansies dáár, maar nogtans!   Iets omtrent my het Jennie geïmponeer. Dit het vir ‘n hele ruk goedgegaan met ons twee in ons woonstel, alleen?
Of ons getroud is? Nee Oom, dis nie meer hoe dinge gedoen word nie! Of Jennie aborsies gehad het? Nou vra Oom wat ek nie kan weet nie. Ons vra nie sulke goed vir ‘n meisie nie!
Oom was toe in Suid-Afrika! Het die tweelingbroers na soveel jare van skeiding darem vir mekaar iets te sȇ gehad? Of was Oom óók op die bosveldplaas om die valkenier se stokperdjie te geniet? Dis seker waar Oom gehoor het dat Pa oor my besorg is? Dis hoekom Oom my kom opsoek het! Gaan my pa die prokureursfooie betaal? Ek het nie geld nie. Ek beantwoord maar net Oom se vrae omdat Oom my oom is. Oom kom nou hier aan op my pa se versoek! Ek is al amper vier jaar in Engeland en daar was geen kontak nie. Seker my fout, maar Oom moet verskoon dat ek dit reguit stel. Ek het nie geld vir prokureursfooie nie!
Goed, dis waar, ek is in dubbeld in die moeilikheid. Maar hoe moet ek weet wat ek aan Oom se besoek het? By die huis het ek, kindertyd, gehoor dat Oom se naam nou “Jims” is en nie meer Jakobus nie! ‘Skuus, oom Kobus, dis seker niks mee verkeerd as die Engelse verkies om Oom “James” te noem nie. Ek vra verskoning vir die stukkie skinder, maar weet, ek is taamlik verbitter oor die gemors waarin ek opgegroei het én waarin ek nou sit! Dis waarom ek vandag sit waar ek sit! Is Oom nog ‘orraait’ met Afrikaans? Terwille van die ore wat hier ronddwaal! Dankie as Oom verstaan! Miskien het Oom goeie rede gehad om te emigreer. Ek dink ek het ook goeie rede om Suid-Afrika te groet, maar nie op dié manier nie!
Wel, Oom het hier onbeperkte toegang omdat hulle meen dat ek ‘n prokureur nodig mag hȇ! Dis billik. Ek sal seker ‘n prokureur nodig kry, maar dan sommer ‘n staats-één!
Ek waardeer dat Oom terwille van familieskap dit gratis sal doen, maar dit maak my aan die een kant skaam om verder uit te wy, al moet ek dit doen om Oom met die verdediging te help! Kan Oom onderneem om my pa maar verder uit die prentjie te hou? Miskien kan ek hom dan in die oë kyk wanneer ek eendag hier gedeporteer word! Hulp het ek nodig, maar ek dink ek moet maar sonder sý hulp klaarkom. Ek sal die einde daarvan nooit hoor nie!
Wel, as Oom moet weet hoekom ek na my permitverstryking nog hier is, dan is die belangrikste rede seker Jennie. Ek het gevoel soos iemand wat weer ‘n huis het. Maar nou moet ek erken dat dinge verander het. ‘n Tydjie gelede het sy by die woonstel opgedaag en haar met ‘n sigaret voor die TV neergeplak.
“Your father is a banker, not so? Well, the bloody bank laid me off for no other reason, you hear me… because of the poor state of the economy, you hear me!” Ek was inderdaad geskok en het dadelik gewonder hoe ons sonder haar verdienste die woonstel sou bekostig? “There is an indication that people plan to go to the streets. Protest-action, you know! I’m sure to join the agitation against the selfish ways of the corporate-scum!” So het sy uitgevaar teen dinge.
Uit mý fondse het ek ‘n tentjie gaan koop vir ons deelname aan die besetting van die plein voor die katedraal. As ek moet kies, voeg ek my by Jennie en haar huismense, by almal wat iets wil doen om hulle onmag uit te basuin! Ai, Oom, ek was so opgemaak deur die protesskare se geesdrif dat ek perspektief verloor het. Veral die tweede aand toe Jennie nie by ons tentjie opdaag nie. Ek het rondgedwaal in die skemer en oor tenttoue gestruikel en, soos dit moes kom, ruk ‘n tentflap oop en daar sien ek my Jennie in die arms van ‘n vreemdeling. Ek was buite myself van skok en woede! Ongelukkig vir my bars die anargie tegelykertyd los. Manne, van nȇrens af, omskep ‘n vreedsame protesaksie in gewelddadigheid. Hulle begin winkelvensters breek. Hulle stroop die winkels. Hulle wil mos uit “corporate business” terugvat wat hulle meen van hulle gesteel word! Die geesdrif was aansteeklik. Daar was ‘n gevoel dat protesaksie geïntensifeer moet word! Dat ‘n mens die korporatiewe besigheidswȇreld tot stilstand kan ruk en mense op dié wyse tot nadenke kan stem. Toe sekere elemente tot die daad van skadeberokkening oorgaan, was dit soos ‘n meesleurende haatgolf. Kom, laat ons hulle groot skade aandoen! Dis reg, Oom, ek het by ‘n versplinterde glasdeur van ‘n bank gestaan en brandende vuurhoutjies ingeskiet, gemik op ‘n mat ‘n entjie weg. ‘n Konstabel het my omgeruk en vinnig geboei. Ek was nie net ‘n protesteerder in ‘n tentjie nie! Ek was deel van ‘n opstand wat besig was om mal te gaan!.
Ja, Oom, poging tot brandstigting en saakbeskadiging, hoor ek! En, ja, dis reg Oom, dis hoe hulle uitgevind het dat ek onwettig binne die land se grense is. Hulle het my “Jesus-look” afgeskeer en my hare kortgeknip. Nou is ek maar net weer die seun van ‘n valkenier in Suid-Afrika, wat anders as sy pa, nog nérens in die lewe gekom het nie! O, ja, tog wel in ‘n tronk in ‘n vreemde land, darem! Hoekom ek ‘n bank vir die daad uitgekies het? Dis dié bank wat vir Jennie afbetaal het en my geluk beduiwel het! Die “corporate-scum” soos my vriende hulle noem.
Sien , nou weet jy alles, Oom! Daarom staan ek nou maar op, oom Kobus. Dankie, jou onderhoud met my is verby! Want hoe kan, of wil, jy my help as jy een van húlle is? Hoekom sal jy téén jou soort werk? Net omdat ek ‘n broer se kind is? Of Oom weer sal kom, wil ek nog sien!
Toe James in die middagson van ‘n deinserige somersdag in Londen op die straat voor New Scotland Yard uitstap, druk sy tweelingboet se stokperdjie swaar op sy gemoed. Immers, Johannes het persoonlik aan hom beduie dat ‘n mens in vandag se geldwȇreld nȇrens kom as jy nie onverbiddelik gedissiplineerd kan wees nie ̶- ‘soos die valk hier op my handskoen! Wat hiervandaan op my bevel sy prooi gaan haal!’ ̶ Hoekom hy so geheg is aan sy stokperdjie? – ‘Daardie gevoel van mag oor die natuur,’ was die antwoord. ‘Die valk word opgelei. Die valk is ‘n roofdier wat jou gehoorsaam. Dit strook met my lewensuitkyk en werksetiek! Die valk jag sy prooi meedoënloos, maar ek, die valkenier, het oor hom beheer! Dis die soort van onverbiddelike beheer wat jy jou personeel inprent! Die onverbiddelikheid van die jagvalk! Dis hoe ek gekom het waar ek is. Die omgewing van gevestigde sisteme waarin ek bo moes uitkom, het nie plek vir ‘softies’ wat grensdrade wil verskuif nie!’
Die robot, wat hom laat stilhou, gloei soos die geelwoede in die oog van daardie jagvalk, wat hy op Johannes se swart handskoen sien staan het! Dan volg die rooi lig wat Londen se verkeer onverbiddelik beheer. Terwyl sy voertuig staan en luier, dink hy terug aan die gesprek op die bosveldplaas en aan die gesprek in die tronk. Sowaar, “Jims,” hulle spotnaam vir die emigrerende broer! En “corporate-scum!” Nee, hy sien sý emigrasie van twintig jaar gelede in ‘n absoluut positiewe lig; ‘n beter toekoms vir hom en sy gesin! Die rooi-oog van die robot hou hom onverbiddelik terug. Geel en rooi en groen van ‘n robot is die fisieke tekens van orde en beskawing! Dis hoe hy graag die lewe sien! Hy sien rooi vir daardie vreemde, ja, vervreemde seun van Johannes! Toe die lig na groen oorskakel, lig hy sy voet van die rem en die outomatiese voertuig beweeg vorentoe. Net tot ‘n geel oog hom weer tot stilstand dwing! En toe vat James se Engelse hart oor: “Stamp it out, this anarchy-scum!” Hardop, net by homself! Hy’s nie van plan om sy suksesvolle loopbaan met sulke simpatieë te besmet nie! In ‘n gestruktureerde samelewing dra wet en orde die handskoen. In so ‘n wȇreld moet jy van die draer van die handskoen nie veel genade verwag nie! Hy sal Johannes laat weet. Johannes sal verstaan!
Nog ‘n onverbiddelike rooi lig slaan oor na groen. Hy sit sy reis voort na sy woongebied in groter London, sonder om verder oor die anargie te dink. Of hom oor die ontplooide polisie, in hul duisende, langs die strate van London gekweld te voel. Of oor protesteerders wat dit prettig vind om voor ‘n katedraal te kampeer!
Dan gebeur dit. Langs die Teems-rivier duik ‘n valk na iets in die teerstraat! Te skielik dat hy iets daaraan sou kon doen. Hy hoor die harde stamp van die voëllyf teen die onderstel van die motor. Hy sien die fladdering van vlerk en veer in die truspieëltjie. ‘n Sware spytgevoel kom oor hom: “Die arme dier moes honger of siek gewees het!”
Click here to cancel reply.
Mail (will not be published) (required)
Valkenier | Geloofstories Aktueel
April 28, 2014 at 12:00 pm
Enter your email address:
1652 – Ons Herkoms
Die wysheid van Bo en die ritme om jou
Die slangsimboliek in die Bybel
Hoop – rig jou gedagtes op die Verbondsbeloftes
1652 – Ons Herkoms
Die wysheid van Bo en die ritme om jou
Die slangsimboliek in die Bybel
Hoop – rig jou gedagtes op die Verbondsbeloftes
Bybel in die wakis | Geloofstories Aktueel on Bio
Hermeneutiese Beginsels vir Skrifgetroue Kerkpraktyk | Geloofstories Aktueel on Hermeneutiese Beginsels vir Skrifgetroue Kerkpraktyk
Vertalings die Bybelleser se kortpad | Geloofstories Aktueel on Vertalings die Bybelleser se kortpad
NET MAAR GELEEN —Teilhard de Chardin Biografie | Geloofstories Aktueel on NET MAAR GELEEN — Teilhard de Chardin Biografie
Burgertyd — in Pretoria | Geloofstories Aktueel on Burgertyd — in Pretoria
Website Design by Wikus vd Merwe: wikusjvdm@gmail.com | ChocoTheme by .css{mayo} | powered by WordPress
Entries (RSS) and Comments (RSS)